***Modeli i preporuke za rad u uvjetima povezanima s COVID-19***

***Istaknuto za OŠ Bratoljuba Klaića, Bizovac***

Prema prvom scenariju svi se učenici s početkom nove školske godine vraćaju u školu i većinu vremena provode u školi.

Navedeni model po potrebi uključuje učenje na daljinu ukoliko se pogorša epidemiološka situacija.

Učeniku se zbog bolesti može organizirati nastava na daljinu.

Prema drugom scenariju nastava se dijelom provodi u školama, a dijelom kod kuće.

Primjer mješovitoga modela nastave: dvije inačice dokumenta, prva u okviru od 11. svibnja do 25. svibnja, te druga koja je vrijedila od 25. svibnja 2020.

Treći scenarij podrazumijeva učenje na daljinu.

***Mjera Model A Model B Model C***

uključiti svu djecu/učenike + + +

 svaka odgojno-obrazovna skupina/razredni odjel

boravi u jednoj prostoriji + + /

izbjegavanje fizičkoga kontakta djece i učenika iz

različitih odgojnoobrazovnih skupina/razrednih odjela + + /

djeca/učenici sjede jedan iza drugoga

ili jedan pored drugoga + + /

organizacija prehrane u blagovaonici + + /

 izbjegavanje ulaska neovlaštenog osoblja u ustanovu + + /

djelatnicima s kroničnim bolestima preporučuje

 se nošenje maske + + /

izrazito vulnerabilne osobe ne smiju boraviti u ustanovi

temeljem odobrenja liječnik primarne zdravstvene

 zaštite ili liječnika obiteljske medicine + + /

osobe s većinom kroničnih bolesti mogu raditi u ustanovi + + /

ustanova vodi evidenciju ulaska/izlaska + + /

zabranjeni svi posjeti ustanovi + + /

dnevno mjerenje temperature + + /

evidencijska knjiga + + /

***Model A- nastava u školi,*** iznimka za učenike koji su - izrazito vulnerabilna skupina

* COVID pozitivni i u samoizalaciji
* učenici iz različitih razrednih odjela kod izborne, dodatne, dopunske

***Model B – mješoviti oblik nastave*** – učenici od I. – IV. razreda nastavu prate u školi, a od

 V. – VIII. razreda dijelom u školi, dijeljenjem razrednog odjela na dvije skupine: (1) jedna skupina nastavu prati u školi, druga skupina nastavu prati na daljinu (2) skupine se izmjenjuju po modelu: (1) turnusi u trajanju od 1 tjedan ili (2) režimu 3+2/2+3 dana. Iznimka kao kod modela A.

***Model C – nastava na daljinu***

O primjeni pojedinog modela (A, B i C) odlučuje škola u suradnji s osnivačem i nadležnim lokalnim stožerom, izuzev u slučaju lockdowna za cijelu državu kada Vlada donosi odluku o primjeni Modela C na nacionalnoj razini.

***Model A – nastava u školi***

Pojačana osobna higijena, dezinfekcija ruku. Ukoliko kod učenika od V. do VIII. razreda nije osiguran fizički razmak od 1,5 m učenici i nastavnici obvezni su nositi maske.

Nastava na daljinu organizira se: za učenike koji spadaju u izrazito vulnerabilnu skupinu, o čemu nadležni liječnik izdaje potvrdu, ukoliko tijekom izvođenja određenih oblika nastave (npr. izborne nastave, nastave stranih jezika, fakultativne nastave, dodatne i dopunske nastave, nije moguće izbjeći fizički kontakt.

Za škole koje su do sada radile u jednoj smjeni, predlaže se rad u dvije smjene (prelazak rada u dvije smjene se ne odnosi na škole s vrlo malim brojem učenika u odnosu na prostorne mogućnosti škole, kao i one koje mogu osigurati preporučeni fizički razmak). O primjeni ovog modela odlučuje škola u suradnji s osnivačem i nadležnim lokalnim stožerom.

***Model B – mješoviti oblik nastave***

U okviru ovog modela, za učenike od I. do IV. razreda nastava se održava u školi uz pojačanu osobnu higijenu, dezinfekciju ruku i poštivanje najvećega mogućega fizičkog razmaka, dok učenici od V. do VIII. razreda nastavu prate dijeljenjem razrednog odjela na dvije skupine. Jedna skupina prati nastavu u školi, druga skupina nastavu prati na daljinu.

***Preporuke za rad u pedagoškoj/školskoj godini***

Ove su preporuke namijenjene osnivačima predškolskih i školskih ustanova, ravnateljima, odgojiteljima, učiteljima, nastavnicima, stručnim suradnicima i drugim zaposlenicima odgojno-obrazovnih ustanova te roditeljima.

- nema okupljanja učitelja u zbornici

- utvrditi mogućnost uklanjanja suvišnog namještaja s ciljem povećanja prostora

- prije početka pedagoške/nastavne godine utvrditi koji zaposlenici temeljem odluku koju donosi liječnik primarne zdravstvene zaštite ne smiju raditi u ustanovi jer spadaju u izrazito vulnerabilne skupine te podatke o tim zaposlenicima dostaviti osnivaču, a za škole nadležnom upravnom odjelu u županiji koje će objedinjene podatke za sve ustanove dostaviti Ministarstvu

 - utvrditi koja djeca/učenici spadaju u izrazito vulnerabilnu skupinu (o čemu potvrdu izdaje nadležni liječnik), podatke dostaviti nadležnom upravnom odjelu u županiji koje će objedinjene podatke za sve ustanove dostaviti Ministarstvu

 - ovisno o broju djece/učenika koji se prevoze organiziranim prijevozom utvrditi mogućnost prijevoza za djecu/učenike te u slučaju nemogućnosti realizacije istoga na propisani način žurno obavijestiti osnivača kako bi se isti osigurao

 - utvrditi mogućnost pridržavanja Uputa kod izvođenja posebnih programa za djecu/učenike s teškoćama u razvoju

 - temeljem broja djece/učenika i ulaza u ustanovu utvrditi protokol dolaska, ulazaka i izlazaka za djecu/učenike

 - izraditi protokol kretanja hodnicima i uporabe sanitarnih prostora najbližih sobi/učionici

- imenovati i zadužiti zaposlenike koji će dežurati na ulazu i koji će mjeriti i evidentirati temperaturu zaposlenika pri ulasku i izlasku u ustanovu9

 - detaljno razraditi plan održavanja higijene i propisane dezinfekcije (tko, kada, gdje i za što je zadužen)

 - održati sastanke odgojiteljskog/učiteljskog/nastavničkog vijeća, kao i sastanak s ostalim zaposlenicima (na otvorenom, u ustanovi ili online)

- obavijestiti roditelje djece/učenika o organizaciji rada u ustanovi, prijevozu, mjerama kojih su se dužni pridržavati i (npr. obavijest e-poštom ili objava obavijesti na mrežnim stranicama ustanove i sl.)

- u skladu s propisima donijeti planirane dokumente (godišnji plan i program, školski kurikulum)

Ravnatelj škole dužan je:

- utvrditi način preuzimanja udžbenika

- omogućiti izvođenje blok-sata te smanjiti broj dana održavanja nastave u jednom tjednu učitelja/nastavnika koji rade na dvije ili više škola

- za učenike koji su uključeni u nastavu u zdravstvenoj ustanovi, planirati isključivo izvođenje nastave na daljinu

- pripremiti i donijeti rješenja o tjednim zaduženjima pri čemu su moguće izmjene u mjestu rada (u školi i/ili od kuće) kao i druge izmjene koje će zahtijevati trenutačna epidemiološka situacija.

***Prijevoz djece i učenika***

Učenicima treba savjetovati izbjegavanje gužvi, okupljanje na stajalištima autobusa. Sukladno navedenim Preporukama, u autobusu je obvezno nošenje maske. U organiziranom prijevozu preporučljivo je razraditi raspored sjedenja djece/učenika pri čemu jedan učenik svakoga dana sjedi na istom mjestu u dolasku i odlasku iz škole. Učenici iz iste obitelji mogu sjediti jedan do drugoga.

***Ulaz u odgojno-obrazovnu ustanovu***

Zabranjen je ulaz u sve ustanove osobama koje su bolesne ili su u samoizolaciji.

U vanjske prostore (dvorište, vrt, igralište) i unutarnje prostore ustanove ne mogu ulaziti osobe koje imaju povišenu tjelesnu temperaturu, respiratorne simptome poput kašlja i kratkog daha.

Slijedom navedenoga, bolesni: - roditelji ne smiju dovoditi, niti odvode djecu iz ustanova

 - zaposlenici ne smiju dolaziti na posao

 - djeca i učenici ne smiju ulaziti u ustanovu i sudjelovati u

 odgojno-obrazovnom radu

Dovođenje i odvođenje djece roditeljima/skrbnicima - samo učenika I. razreda i učenika uključenih u produženi boravak do ulaza u ustanovu pri čemu zadržavaju razmak od najmanje 1,5 m u odnosno na druge roditelje/skrbnike i djecu.

Vrijeme dolaska i ulaska u ustanovu - ako je potrebno s odmakom između razreda, ovisno o broju razrednih odjela, broju učenika u školi i broju ulaza u školu (vidjeti tekst vezan za ulazak u ustanovu).

Preuzimanje djeteta/učenika - u školu učenici dolaze i odlaze sami ili u pratnji roditelja

 - ukoliko dolaze u pratnji roditelja učenike preuzima ili prepušta roditelju/skrbniku zaduženi učitelj ispred ulaza u ustanovu, osim prvog dana nastave ukoliko se radi o učeniku I. razreda osnovne škole.

Ulazak roditelja/skrbnika djece s teškoćama u razvoju - ako za to postoji potreba i ako roditelj/skrbnik nema simptome.

Dezinfekciju ruku - obvezna dezinfekcija ili pranje ruku za sve koji ulaze u prostor škole.

Dezinfekcija potplata obuće - moguća za sve koji ulaze u prostor ustanove.

Svakodnevno mjerenje tjelesne temperature bezkontaktnim toplomjerom zaposlenicima - obvezna za sve zaposlenike ustanove kod dolaska i odlaska s posla.

Preodijevanje - Učenik nakon ulaska u ustanovu odlaze do garderobe ili drugog prostora za ostavljanje jakni.

Obvezno pranje ruku sapunom i vodom prije ili pri ulasku u učionicu ili dezinfekcija ruku V.-VIII razred.

Izlazak izvan prostora ustanove tijekom odgojno-obrazovnoga rada je zabranjen.

 Nošenje maske - V.-VIII. r. OŠ - u skladu s Uputama ako je razmak između učenika manji od 1,5 m.

Nošenje maske pri ulasku u knjižnicu za V.-VIII. razrede, a učenici razredne nastave knjige preuzimaju preko učitelja.

U područnim školama - dva razredna odjela, učenici jednoga razrednog odjela ulaze/izlaze 15 minuta nakon učenika koji su prvi ušli, ili ulaze zajedno uz nadzor.

Učenici od I. do IV. razreda ulaze na jedan ulaz - učenici od V. do VIII. razreda ulaze na drugi ulaz. Učenici putnici ulaze u školsku ustanovu istovremeno. Ispred ulaza dočekuje ih dežurni učitelj ili zaduženi zaposlenik. Učenike u učionici dočekuje predmetni učitelj/nastavnik koji prvi s učenicima izvodi nastavu kako bi se smanjio duži kontakt učenika različitih razrednih odjela.

S učenicima-putnicima, do povratka dežura učitelj koji je imao zadnji sat ili jedan na više razreda, poštujući epidemiološka pravila.

***Prostorni uvjeti i odgojno-obrazovni rad***

Svaki je ravnatelj dužan načiniti posebne pripreme za stvaranje sigurnog okruženja za izvođenje odgojno-obrazovanoga rada. Potrebno je planirati vrijeme za čišćenje. Za svaku odgojno-obrazovnu skupinu/razredni odjel potrebno je odrediti sobu/učionicu u kojoj će se izvoditi dnevni odgojno-obrazovni rad izuzev u slučaju nastave tjelesne i zdravstvene kulture.

Iznimno, za učenike od V. do VIII. razreda osnovne škole moguća je dnevna izmjena učionica i to isključivo i ako je neophodno kod izvođenja nastave u specijaliziranim učionicama kao što je nastava informatike, usvajanja pojedinih ishoda iz fizike, kemije ili stručnih predmeta pri čemu je poželjno da se nastava određenoga predmeta toga dana održava u dvosatu ili trosatu. U tom slučaju potrebno je nakon boravka odgojno-obrazovne skupine/razrednog odjela u učionici istu prozračiti i dezinficirati.

U školama u kojima je nastava organizirana u jednoj smjeni učenicima treba omogućiti ostavljanje obuće u garderobi ili u za to namijenjenom prostoru.

Potrebno je i odrediti raspored korištenja sanitarnih prostora i redovitog pranja ruku.

Postaviti stolove i klupe na način da učenici sjede jedan iza drugoga ili jedan pored drugoga.

Prostorije se trebaju redovito provjetravati.

Učenici pohađaju nastavu u jednoj učionici izuzev nastave tjelesne i zdravstvene kulture.

 Didaktička oprema koja se koristi u više razrednih odjela treba se dezinficirati prije unošenja iz jednoga u drugi razred.

Prehrana se može organizirati u sobi/razredu ili u blagovaonici na način propisan Uputama pri čemu djecu/učenike u blagovaonicu vodi odgojitelj/učitelj koji je s učenicima prije toga imao nastavu.

Između djece/učenika obvezan je razmak. Blagovaonicu je između ulazaka dviju skupina djece/učenika potrebno očistiti (stolove).

Odgojitelji/učitelji/nastavnici i stručni suradnici ne okupljaju se u zbornici. Preporučuje se izbjegavanje nepotrebnih kontakata među odgojno-obrazovnim radnicima i drugim zaposlenicima. Komunikacija među odgojno-obrazovnim radnicima treba biti redovita, a sastanci se odvijati u obliku koji jamči fizičku razmak i poštivanje mjera.

***PRVI DAN ZA UČENIKE I. RAZREDA OSNOVNE ŠKOLE***

Omogućiti dolazak učenika i jednog roditelja u školu radi upoznavanja djece i roditelja s učiteljem i to za svaki razredni odjel u posebnoj prostoriji ili na otvorenom. Roditelji se u prostoru škole ne bi trebali zadržati dulje od 15 minuta. S obzirom da će učenicima biti podijeljeni i udžbenici, potrebno je razraditi protokol i način preuzimanje istih od strane roditelja djeteta. Učitelji prvi dan mogu iskoristiti i za održavanje roditeljskog sastanka. Ako postoje mogućnosti, sastanak se može održati na otvorenom prostoru.

Prije 7. rujna 2020., odnosno prvoga dana nastavne godine, učenici trebaju biti obaviješteni o vremenu dolaska u školu te pridržavanja svih uputa kao i o učionici u kojoj će se za njih izvoditi nastava. S obzirom da će učenicima biti podijeljeni i udžbenici, potrebno je razraditi protokol preuzimanje istih. Trajanje nastave prvoga dana moguće je prilagoditi specifičnostima prostora i broja učenika, a poželjno je da s učenicima bude samo razrednik, a ne i drugi učitelji/nastavnici. Škola može prvoga dana planirati i izvođenje nastave što ovisi o odluci svake škole.

Roditeljske sastanke potrebno je planirati uz korištenje digitalne opreme za komunikaciju na daljinu. U iznimnim situacijama sastanci su mogući i na otvorenom. Obvezna je komunikacija učitelja/nastavnika kao i komunikacija s roditeljima učenika. U toj komunikaciji ključna je uloga razrednika.

***Dnevna i tjedna organizacija rada – raspored sati***

moguće je i većinu aktivnosti/nastave planirati u blok-satu (dvosat ili trosat) te se učenici imaju manje nastavnih predmeta. Osim toga moguća je i tzv. blok-nastava. Preporučeno je da se nastava održava u blok-satu (dvosat ili trosat). Stoga se preporučuje ravnateljima i satničarima izrada rasporeda u dvosatima i to za izbornu nastavu s učenicima od I. do IV. razreda, a za druge nastavne predmete s učenicima od V. razreda osnovne škole.

Ministarstvo će za ovu školsku godinu koordinirati izradom okvirnoga godišnjega izvedbenog kurikuluma (GIK) za svaki nastavni predmet prema tjednima/mjesecima kojim će se odrediti skup temeljnih odgojno-obrazovnih ishoda/nastavnih sadržaja koje učenici na nacionalnoj razini trebaju ostvariti. Odgojno-obrazovni radnici autonomni su i u izradi vlastitih izvedbenih kurikuluma pri čemu trebaju uzeti u obzir specifičnost epidemiološke situacije te modele rada koji se u ovom dokumentu predlažu i razrađuju.

T.K.